text: Skarp protest over universitets-planer
  30 marts 2012 kl. 16.52
  To sydjyske byer er i kamp om et af Syddansk Universitets institutter.
  Både Esbjergs borgmester og et lokalt folketingsmedlem kritiserer skarpt, at Universitetet planlægger at flytte turismeuddannelsen til Kolding.
  Folketingsmedlemmet er Lotte Rod, valgt for de radikale i Esbjerg.
  De er begge trætte af, at Syddansk Universitet har flyttet flere ting fra Esbjerg - og nu har planer om også at flytte Center for Turisme, Innovation og Kultur til Kolding.
  Universitets begrundelse er bl.a., at det har været svært at trække studerende til studiet i Esbjerg. Det vil være lettere at tiltrække studerende i Kolding, mener universitetet.
  Flytningen kan i givet fald tidligst ske i 2013.
  